на електрически велосипеди и по този начин действат като публични органи по смисъла на член 2, буква б) от основния регламент, тълкуван във връзка с член 3, параграф 1, буква а), подточка i) от основния регламент и в съответствие със съдебната практика на СТО.
 3.5.1.2. Неоказали съдействие държавни банки
 (209)
 Както се посочва в раздел 3.3 по-горе, нито една от другите държавни банки, които са предоставили заеми на включените в извадката производители износители, не отговори на специалния въпросник. Поради това в съответствие със заключенията, посочени в съображения 141—155 по-горе, Комисията реши да използва наличните факти, за да прецени дали тези държавни банки отговарят на изискването за публични органи.
 (210)
 В антисубсидийното разследване на вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република (21), Комисията установи, че следните банки, които са отпуснали заеми, кредитни линии или банкови акцепти на петте включени в извадката групи производители износители в настоящото разследване, са били частично или изцяло собственост на самата държава или на държавни юридически лица: China Merchants Bank, Shangai Pudong Development Bank, Bank of Ningbo, Everbright bank, Bank of Communications, China Construction Bank, Bohai Bank и Citic Bank. При липсата на информация, която да сочи друго, Комисията поддържа същото заключение в настоящото разследване.
 (211)
 При липса на каквато и да било информация от финансовите институции по този въпрос, която да сочи друго, Комисията установи, че ПКНР притежава собственост и контрол въз основа на формалните признаци и по същите причини, като изложените в раздел 3.5.1.1 по-горе. По-конкретно, при липсата на каквито и да били доказателства за противното, че ръководният и надзорният състав в неоказалата съдействие държавна банка се назначава от ПКНР и отчита дейността си пред него, също както оказалите съдействие държавни банки.
 (212)
 Що се отнася до упражняването на контрол по целесъобразен начин, както и при отсъствието на друга информация, Комисията счита, че констатациите относно четирите оказали съдействие финансови институции са представителни и за неоказалите съдействие държавни финансови институции. Нормативната уредба, анализирана в раздел 3.5.1.1 по-горе, се отнася в еднаква степен и за тях. Следователно, при липсата на информация, която да сочи обратното, и въз основа на наличните факти, липсата на конкретни доказателства за оценки на кредитоспособността се прилага по същия начин за четирите оказали съдействие държавни банки.
 (213)
 Комисията отбеляза също така, че повечето договори за заеми, предложени на включените в извадката производители износители, имат сходни условия, а договорените лихвени проценти по заемите са сходни и отчасти се припокриват и с лихвените проценти, предоставени от четирите оказали съдействие държавни банки.
 (214)
 Поради това, като се имат предвид тези сходства в условията по заемите и в лихвените проценти по тях, както и представителният характер на проверените финансови институции, Комисията прие, че констатациите за трите оказали съдействие държавни банки представляват налични факти по член 28 от основния регламент за оценяване на другите държавни банки.
 (215)
 Въз основа на това Комисията стигна до заключението, че всяка една от другите държавни банки, които са предоставяли заеми на включените в извадката производители износители, е